Jalkapallosanasto
Jalkapallosanastomme on, kuten kaikki tietävät,
hyvin kirjava; siinä on sekaisin englantilaisia, saksalaisia,
ruotsalaisia ja ruotsalais-suomalaisia sanoja,
mutta vain jokunen puhtaasti suomalainen sana.
Olisihan hauskaa saada vakiintumaan johdonmukainen
suomalainen sanasto, mutta mistä sen
niin yht’äkkiä tempaat. Ei ole helppoa saada
koulupoikia luopumaan »ytteristään« ja »inneristään«.
Olkoon miten on, koetan tässä esittää seuraavia
suomalaisia vastineita nykyään käytännössä
oleville vieraskielisille sanoille ja pyydän sulkea
ne erikoisesti arv. jalkapallokirjeenvaihtajiemme
suosioon mikäli ne tuntuvat »mukiin meneviltä«.

Pelaajat:
Raja-, väli-, keskushyökkääjät; tukimiehet; puolustajat; maalivahti.
bummata } = potkaista harhaan
fibata  }
bummaus } = harhapotku.
fibaus  }
centrata = kesketä, keskistää.
centraus = keskitys, -istys.
passata == lähettää.
passaaminen = lähettely.
ylösheitto (uppkast) = vapaa heitto (samoinkuin vapaapotkukin).
triplata = narivoida (Itä-Suomessa käytännössä oleva sana).
markkeerata = silmätä.
ballong = ilmapotku.
off side = paitsio (joka käytännössä luultavasti muuttuisi paittioksi) olla off side = olla paitsiossa.
finali = loppuottelu.
semifinali = viimeinen väliottelu.
muut ottelut = alku- t. välieriä.

Olkoon että toiset sanat tuntuvat oudoilta ja kankeilta,
kuitenkin on niillä kullakin joku tuki takanaan;
eivät ne ole vallan tuulesta temmatuita. En
siis muuta voi kuin toivoa, että arv. jalkapallopelaajat
ja pelien arvostelijat ottavat tämän ehdotukseni
huomioonsa ja jos on parempia tarjottavana
— niin antaa kuulua; tämähän on vasta ensimäinen
yritys tällä alalla.

</div>

Lähde: 

Anonyymi
Suomen Urheilulehti
1914
Suomen kieli